થાણેના રસ્તા ખાડામુક્ત બનાવવા માટે અમેરિકન ટેક્નૉલૉજીનો ઉપયોગ કરવામાં આવશે એવું જણાવતાં સંદીપ માળવીએ કહ્યું હતું કે ‘રસ્તાના સમારકામ માટે બિટૉમિન મૉડિફાય ટેક્નૉલૉજીનો ઉપયોગ કરવામાં આવશે. એમાં પહેલાં રસ્તા પર રહેલા ડામરના જૂના થરને સંપૂર્ણ કાઢી નાખવામાં આવશે અને એના પર ૫૦ સેન્ટિમીટર, ૭૦ સેન્ટિમીટર, અને ૪૦ સેન્ટિમીટરના ડામરના થર પાથરવામાં આવશે. ડામરનો છેલ્લો થર પૉલિમર-મિશ્રિત હશે. આ રસ્તાની ત્રણ વર્ષ સુધીની જવાબદારી રસ્તા બનાવનારા કૉન્ટ્રૅક્ટરની રહેશે.’